
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 292 

26 Μαρτίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση του Δ.Σ. της «Οργανωτικής Επιτροπής 

Ολυμπιακών Αγώνων - Αθήνα 2004 Α.Ε.». 1 

Ορισμός Δευτερευόντων Διατακτών. 2 

Σύσταση Ομάδας Εργασίας για τον εκσυγχρονισμό του 
υφισταμένου συστήματος υγειονομικής περίθαλ¬ 
ψης των ασφαλισμένων του Δημοσίου. 3 

Σύσταση, συγκρότηση και ορισμός μελών επιτροπής 
για τη μελέτη του ισχύοντος νομοθετικού πλαισίου 
σχετικά με τις μετατροπές και τις συγχωνεύσεις επι¬ 
χειρήσεων για τη δημιουργία μεγάλων οικονομικών 
μονάδων καθώς και την έρευνα της ανάγκης αναθε¬ 
ώρησης ή μη αυτού. 4 

Ανάθεση έργων στην Εταιρεία «ΘΕΜΙΣ ΚΑΤΑΣΚΕΥΑ¬ 
ΣΤΙΚΗ Α.Ε.». 5 

Τροποποίηση κανονισμού εσωτερικής υπηρεσίας του 

Πρωτοδικείου Καβάλας. 6 

Παράταση της αριθ. Β-143/30/4/4/97 απόφασης του 

Υφυπουργού Μεταφορών και Επικοινωνιών. 7 

Διοικητικές Επιτροπές Στρατιωτικών Επιτάξεων Ν. 

Χίου. 8 

Σύσταση Σχολικής Επιτροπής Κοινότητας Δουμπιών Ν. 
Χαλκιδικής . 9 

Διορθώσεις Σφαλμάτων 

Διόρθωσης σφάλματος στη Φ, 56425/22184/97 από¬ 
φαση ΥΠΕΣΔΔΑ .10 

Διορθώσεις σφαλμάτων στην 51295/102/28.1.98 
απόφαστη του Υπουργού Μεταφορών & Επικοινω¬ 
νιών .11 

Διόρθωση σφάλματος στην απόφαση αριθ. πρωτ. 
2008148/768/0022 του Υπ. Οικονομικών που δη- 

μοσιεύθηκε στο ΦΕΚ 163/Β/25298 .12 

Διόρθωση σφάλματος στην απόφαση αριθ. πρωτ. 
2008149/769/0022 του Υπ. Οικονομικών που δη- 
μοσιεύθηκε στο ΦΕΚ 163/Β/25.2.98.13 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1021 (1) 

Συγκρότηση του Δ.Σ. της «Οργανωτικής Επιτροπής Ολυ¬ 
μπιακών Αγώνων - Αθήνα 2004 Α.Ε.». 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις του άρθρου 2 παρ. 6 του Ν. 2598/1998 
«Οργάνωση Ολυμπιακών Αγώγων - Αθήνα 2004» (ΦΕΚ 66 
Α’), αποφασίζει: 

1. Το Διοικητικό Συμβούλιο (Δ.Σ.) της «Οργανωτικής 
Επιτροπής Ολυμπιακών Αγώνων - Αθήνα 2004 Α.Ε.» απο- 
τελείται από τους: 

α. Στρατήγη Στρατή του Ευαγγέλου, Δικηγόρο, ως Πρό¬ 
εδρο. 

β. Μπακούρη Κωνσταντίνο του Γεωργίου, Οικονομο¬ 
λόγο, ως Διευθύνοντα Σύμβουλο. 

γ. Φιλάρετο Νικόλαο του θεοδώρου. Μέλος της Διε¬ 
θνούς Ολυμπιακής Επιτροπής (Δ.Ο.Ε.). 

δ. Νικολάου Χαράλαμπο του Βασιλείου, Μέλος της 
Δ.Ο.Ε. 

ε. Σγουρό Ιωάννη του Παναγιώτη, Γενικό Γραμματέα 
Αθλητισμού. 

στ. Παπαδήμο Λουκά του ΔημητρΙου, Διοικητή της Τρά¬ 
πεζας της Ελλάδος. 

ζ. Αβραμόπουλο Δημήτριοτου Λάμπρου, Δήμαρχο Αθη¬ 
ναίων. 

η. Παπαδογιαννάκη Ιωάννη του Μιχαήλ, Αντιπρόεδρο 
της Επιτροπής Ολυμπιακών Αγώνων (Ε.Ο.Α.). 

θ. Δισθεσόπουλο Δημήτριο του Μιχαή, Γενικό Γραμμα¬ 
τέα της Ε.Ο,Α. 

ι. Παπαδημητρίου Γεώργιο του Αλεξάνδρου, Καθηγητή 
Πανεπιστημίου. 

ια, Μόνο Ιωάννη του Νικολάου, Δικηγόρο, Γενικό Γραμ¬ 
ματέα της Ένωσης Ελληνικών Τραπεζών, 
ιβ. Καπράλο Σπυρίδωνα του Ιωάννου, Τραπεζικό, 
ιγ. Πυργιώτη Ιωάννη του Νικολάου, Πολεοδόμο, 
ιδ. Τζαβέλα Νίκη του Αθανασίου, Οικονομολόγο και 
ιε. θεοδωρακόπουλο Ιωάννη του Κωνσταντίνου, Δημο¬ 
σιογράφο, ως Μέλη. 

2. Η θητεία των Μελών του Δ.Σ. είναι επταετής. 

3. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Αθήνα, 26 Μαρτίου 1998 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 

-♦- 

Αρίθ. 4475/Β 984 (2) 

Ορισμός Δευτερευόντων Διατακτών. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη; 

1. Τις διατάξεις: 

α. Του Ν.Δ. 3627/56 «περί ορνανώσεως της ΕΣΥΕ», του 
Π.Δ. 1143/80 «περί οργανισμού της ΕΣΥΕ» και του Π.Δ. 
532/91 «Οργανισμός της Γ.Γ. ΕΣΥΕ». 

β. Του Ν. 2362/95 (247/Α795) «Περί Δημοσίου Λογι¬ 
στικού, ελέγχου των δαπανών του Κράτους και άλλες δια¬ 
τάξεις». 

γ. Του άρθρου 4 του Ν. 2503/'/?97 (107/Α797) «Διοί¬ 
κηση, οργάνωση στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες διατά¬ 
ξεις». 

δ. Του Ν. 1558/85 «Κυβέρνηση και Κυβερνητικά Όρ¬ 
γανα». 

2. Την απόφαση αριθ. 2061120/97 του Υφυπουργού 
Οικονομικών με θέμα «Ορισμός κύριων διατακτών». 

3. Την ανάγκη για μεταβίβαση πιστώσεων του προϋπο¬ 
λογισμού της Γ.Γ. ΕΣΥΕ (Φορέας 13-610) στις Υπηρεσίες 
Στατιστικής Νομών με επιτροπικά εντάλματα, αποφασί¬ 
ζουμε: 

Ορίζουμε Δευτερεύοντες Διατάκτες για την έγκριση 
δαπανών αρμοδιότητας της Γ.Γ. ΕΣΥΕ τους Προϊσταμέ¬ 
νους των Υπηρεσιών Στατιστικής κάθε Νομού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 1998 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

-φ- 

Αριθ. 2019498/2130/0004 (3) 

Σύσταση Ομάδας Εργασίας για τον εκσυγχρονισμό του 

υφισταμένου συστήματος υγειονομικής περίθαλψης 

των ασφαλισμένων του Δημοσίου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Του άρθρ. 16 του Ν. 1558/85 «Κυβέρνηση και Κυ¬ 
βερνητικά Όργανα». 

β) Του άρθρου 34 του Ν. 1914/90 «Εκσυγχρονισμός και 
ανάπτυξη του δημοσίου τομέα της κεφαλαιαγοράς, φορο¬ 
λογικές ρυθμίσεις και άλλες διατάξεις» (Α7178). 

γ) Της παρ. 1 περ. α' και δ' του άρθρου 13 του Ν. 
2346/95 «Δαπάνες κίνησης των μετακινούμενων προσώ¬ 
πων με εντολή του Δημοσίου εντός και εκτός της Επικρά¬ 
τειας για εκτέλεση υπηρεσίας και άλλες διατάξεις» (Α7 
220 ). 

δ) Του άρθρου 5 του Ν. 2026/92 «Ρύθμιση θεμάτων ορ¬ 


γάνωσης και προσωπικού της δημόσιας διοίκησης και άλ¬ 
λες διατάξεις» (Α743) όπως συμπληρώθηκε με την παρ. 1 
του άρθρου 23 του Ν. 2085/92 (Α71780). 

ε) Του άρθρ. 9 παρ. 2 του Ν. 1160/81 «Περί αυξήσεως 
των αποδοχών των δημοσίων υπαλλήλων κ.λπ.» (Α7 
147). 

στ) Του άρθρου 29Α του Ν. 1558/85 «Κυβέρνηση και 
Κυβερνητικά Όργανα» (ΑΊ37) όπως προστέθηκε με το 
άρθρο 27 του Ν. 2081/92 (Α7154) και αντικαταστάθηκε 
με το άρθρο 1 παρ. 2α του Ν. 2469/97 (Α738). 

ζ) Του άρθρου 19 του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες συ¬ 
ναφείς διατάξεις» (Α /40). 

η) Του άρθρου 15 του Ν. 2227/94 «Αύξηση των συντά¬ 
ξεων του Δημοσίου και άλλες διατάξεις» (Α7129). 

θ) Του άρθρου 89 και της παρ. 2 του άρθρου 128 του 
Π.Δ. 284/88 «Οργανισμός Υπουργείου Οικονομικών» 
(ΦΕΚ Α/128). 

ι) Του άρθρου 1 του Π.Δ. 79/90 «Τροποποίηση των Π.Δ. 
284/88 και 551/88» (Α737). 

ία) Του άρθρου 114 του Π.Δ. 611/77 (Υπαλληλικός Κώ¬ 
δικας). 

ιβ) Του Π.Δ. 665/62 περί της υγειονομικής περίθαλψης 
των τακτικών δημοσίων πολιτικών υπαλλήλων, των πολιτι¬ 
κών και στρατιωτικών συνταξιούχων, των μελών των οικο¬ 
γενειών αυτών κ.λπ. (Α7167). 

ιγ) Την αριθ. 2022002/2747/0022/2.4.97 εγκύκλιο 
περί εφαρμογής διατάξεων Ν. 2470/97). 

2. Την αριθ. 1107147/1239/0006Α/4.10.97 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Β7922). 

3. Το αριθ. οικ. 188/29.1.1998 έγγραφο του Υφυπουρ¬ 
γού Υγείας και Πρόνοιας. 

4. Το αριθ. 5940/27.1.1998 έγγραφο του Υφυπουργού 
Εργασίας και Κοινωνικών Ασφαλίσεων. 

5. Το από 21.1.1998 Ενημερωτικό Σημείωμα καθώς και 
το αριθ. πρωτ. 50/23.2.98 έγγραφο της Α.Δ.Ε.Δ.Υ. 

6. Την αριθ. 8/30.1.1998 έγγραφο της Πανελλήνιας 
Ομοσπονδίας Πολιτικών Συνταξιούχων (Π.Ο.Π.Σ.). 

7. Την υφιστάμενη ανάγκη εκσυγχρονισμού και ανα¬ 
διοργάνωσης του υφισταμένου συστήματος Υγειονομικής 
Περίθαλψης Ασφαλισμένων του Δημοσίου προς το σκοπό: 
α) βελτίωσης της παρεχομένης Υγειονομικής Περίθαλ¬ 
ψης, β) αποτελεσματικού ελέγχου των σχετικών διαδικα¬ 
σιών, γ) περιστολής των διατιθέμενων δαπανών, αποφασί¬ 
ζουμε: 

1. Συνιστούμε Ομάδα Εργασίας για τη μελέτη και εκ¬ 
συγχρονισμό του συστήματος Υγειονομικής Περίθαλψης 
των ασφαλισμένων του Δημοσίου και ορίζουμε ως μέλη 
της, τους εξής: 

α. Αθανάσιο Τριανταφϋλλου, Προϊστάμενο της Δ/νσης 
Υγειονομικής Περίθαλψης Ασφαλισμένων του Δημο¬ 
σίου. 

β. Πέτρο Γιαννουλάτο, Προϊστάμενο της Δ/νσης Ψυχι¬ 
κής Υγείας του Υπουργείου Υγείας και Πρόνοιας. 

γ. Νικολέττα Γιαννακοπούλου, Προϊστάμενη της Δ/νσης 
Ασθένειας και Μητρότητας του Υπουγείου Εργασίας και 
Κοινωνικών Ασφαλίσεων. 

δ. Χρήστο Ντζιούνη, υπάλληλο του Γ.Λ. Κράτους με 
βαθμό Α' του Κλάδου ΠΕ- Δημοσιονομικών, Προϊστάμενο 
του Β’ Τμήματος της Δ20 Δ/νσης Προϋπολογισμού. 

ε. Γεώργιο Χρυσοχοΐδη, υπάλληλο του Υπουργείου Οι¬ 
κονομικών, με βαθμό Δ' του Κλάδου ΠΕ - Τελωνειακών, 
συνεργάτη του Υφυπουργού Οικονομικών (Ν. Χριστοδου- 
λάκη). 

στ. Αγγελική Μωραϊτάκη, Συνεργάτιδα του Υφυπουργού 
Εργασίας και Κοινωνικών Ασφαλίσεων (Ν. Φαρμάκη). 

ζ. Κώστα Κάλλια, Γενικό Γραμματέα της Ε.Ε. της 
ΑΔΕΔΥ. 

η. Ηλία Βρεττάκο, Αντιπρόεδρο της Ε.Ε. της ΑΔΕΔΥ. 
θ. Σπάρο Παπασπύρο, μέλος της Ε.Ε. της ΑΔΕΔΥ. 

ι. Πανταζή Γαϊτανάρο, Αντιπρόεδρο του Δ.Σ. της Πανελ¬ 
λήνιας Ομοσπονδίας Πολιτικών Συνταξιούχων 
(Π.Ο.Π.Σ.). 

2. Συντονιστής της Ομάδας Εργασίας ορίζεται ο Γενικός 
Διευθυντής Διοίκησης και Δημοσιονομικών Ελέγχων του 
Γ.Λ. Κράτους Διονύσιος Ρίζος και Γραμματέας αυτής η 
υπάλληλος του Γ.Λ. Κράτους Ευανθία Ιωάννου, με βαθμό 
Γ' του Κλάδου ΠΕ - Δημοσιονομικών, που υπηρετεί στη 
Δ22 - Μισθολογίου. 

3. Επιστημονικοί Σύμβουλοι ορίζονται ο Λυκούργος Λια- 
ρόπουλος, αναπληρωτής καθηγητής του Πανεπιστημίου 
Αθηνών και ο Απόστολος Δόλγερας, οδοντίατρος. Ο Λυ¬ 
κούργος Λιαρόπουλος ορίζεται και αρμόδιος για τη σύ¬ 
νταξη του τελικού πορίσματος της Ομάδας. 

4. Έργο της Ομάδας Εργασίας είναι: 

α. Η μελέτη και ανάλυση του υφισταμένου συστήματος 
Υγειονομικής Περίθαλψης Ασφαλισμένων του Δημοσίου 
και ο εντοπισμός των σημερινών προβλημάτων και αδυνα¬ 
μιών στην ορθολογική κατανομή των πόρων. 

β. Η εισήγηση οργανωτικών και λειτουργικών μεταβο¬ 
λών, νομοθετικών ρυθμίσεων ή διοικητικών μέτρων, προς 
το σκοπό εκσυγχρονισμού και αναδιάρθρωσης του συστή¬ 
ματος και αποτελεσματικής κατανομής και αξιοποίησης 
των πόρων. 

γ. Η μελέτη σκοπιμότητας σύστασης νέου φορέα για την 
διαχείριση των δαπανών περίθαλψης των ασφαλισμένων 
του Δημοσίου. 

5. Ο Συντονιστής της Ομάδας Εργασίας, για την καλύ¬ 
τερη λειτουργία της και την προώθηση του έργου της, 
μπορεί να κατανέμει τα μέλη της σε υποομάδες, στις 
οποίες να ανατίθεται η μελέτη συγκεκριμένων θεμάτων 
και η διεκπεραίωση διαφόρων εργασιών. 

6. Η Ομάδα Εργασίας θα συνεδριάζει στο Κεντρικό Κα¬ 
τάστημα του Γ.Λ. Κράτους {Πανεπιστημίου 37) εκτός 
ωρών εργασίας. 

Στους Επιστημονικούς Συμβούλους, τα μέλη και το 
Γραμματέα της ανωτέρω Ομάδας Εργασίας, πλην του Συ¬ 
ντονιστή, θα καταβληθεί σχετική αποζημίωση, που θα κα¬ 
θοριστεί με άλλη απόφαση. 

7. Το έργο της Ομάδας Εργασίας θα περατωθεί εντός 
3μήνου από την έκδοση της απόφασης αυτής. 

8. Από τις διατάξεις της απόφασης αυτής προκαλείται 
δαπάνη σε βάρος του Κρατικού Προϋπολογισμού ύψους 
4.500.000 δρχ. περίπου για το τρέχον οικονομικό έτος, 
που θα καλυφθεί από τις πιστώσεις που έχουν εγγράφει 
στον προϋπολογισμό του Υπουργείου Οικονομικών (Ειδ. 
Φορέας 23/140 ΚΑΕ 0515). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 1998 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ ΚΑΙ ΠΡΟΝΟΙΑΣ 

ΓΙΑΝΝΟΣ ΠΑΠΑΝΤΩΝΙΟΥ ΚΩΝΣΤΑΝΤΙΝΟΣ ΓΕΙΤΟΝΑΣ 

-4- 

Αριθ. 1038566/832/Α0006 (4) 

Σύσταση, συγκρότηση και ορισμός μελών επιτροπής για τη 
μελέτη του ισχύοντος νομοθετικού πλαισίου σχετικά με 
τις μετατροπές και τις συγχωνεύσεις επιχειρήσεων για 
τη δημιουργία μεγάλων οικονομικών μονάδων καθώς 
και την έρευνα της ανάγκης αναθεώρησης ή μη αυτού. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128 του Π.Δ. 284/88 -Οργανι¬ 
σμός του Υπουργείου Οικονομικών» (ΦΕΚ 128 Α), όπως 
τροποποιήθηκε και ισχύει. 

β) Του άρθρου 34 του Ν. 1914/90 (ΦΕΚ 176 Α') «Εκ¬ 
συγχρονισμός και ανάπτυξη του Δημοσίου Τομέα και της 
κεφαλαιαγοράς, φορολογικές ρυθμίσεις και άλλες διατά¬ 
ξεις» σε συνδυασμό με τις διατάξεις του άρθρου 13 του Ν. 
2345/95 (ΦΕΚ 211 Α'). 

γ) Του Ν.Δ. 1297/72 «περί παροχής φορολογικών κινή¬ 
τρων δια την συγχώνευσιν ή μετατροπήν επιχειρήσεων 
προς δημιουργίαν μεγάλων οικονομικών μονάδων» (ΦΕΚ 
217 Α'). 

δ) Του Ν. 2166/93 «Κίνητρα ανάπτυξης επιχειρήσεων, 
διαρρυθμίσεις στην έμμεση και άμεση φορολογία και άλ¬ 
λες διατάξεις» (ΦΕΚ 137 Α'). 

ε) Του Ν. 2386/96 «Ρυθμίσεις θεμάτων εθνικών κληρο¬ 
δοτημάτων, δημοσίων και ανταλλαξίμων κτημάτων και άλ¬ 
λες διατάξεις». 

στ) Των άρθρων 18 και 19 του Ν. 2470/97 «Αναμόρ¬ 
φωση μισθολογίου προσωπικού της Δημόσιας Διοίκησης 
και άλλες συναφείς διατάξεις» (ΦΕΚ 40 Α'). 

ζ) Της παρ. 18 του άρθρου 18 του Ν. 2503/97 (ΦΕΚ 
107Α') «Διοίκηση, οργάνωση, στελέχωση της περιφέ¬ 
ρειας, ρύθμιση θεμάτων, για την τοπική αυτοδιοίκηση και 
άλλες διατάξεις». 

2. Το αριθμ. 2073/147/30.1.98 έγγραφο του Υπουρ¬ 
γείου Εθνικής Οικονομίας. 

3. Το αριθμ. Κ2-728/26.1.98 έγγραφο του Υπουργείου 
Ανάπτυξης. 

4. Το αριθμ. 92/9.1.98 έγγραφο του Συνδέσμου Ελληνι¬ 
κών Βιομηχανιών. 

5. Το αριθμ 94388/27.1.98 έγγραφο του Συνδέσμου 
Ανωνύμων Εταιρειών και Ε.Π.Ε. 

6. Το αριθμ. 1234/30.1.98 έγγραφο του Εμπορικού και 
Βιομηχανικού Επιμελητηρίου Αθηνών. 

7. Το αριθμ. Φ28/Η/222/29.1.98 έγγραφο του Οικονο¬ 
μικού Επιμελητηρίου της Ελλάδας. 

8. Το από 13.3.98 Υπηρεσιακό Σημείωμα της Δ/νσης 
Φορολογίας (Δ 12). 

9. Το γεγονός ότι, από τις διατάξεις της παρούσας από¬ 
φασης προκύπτει δαπάνη συνολικού ποσού 500.000 
δραχμών περίπου, σε βάρος του Κρατικού Προϋπολογι¬ 
σμού, για αμοιβή των μελών της Ομάδας Εργασίας, η 

οποία θα καταβληθεί από τις πιστώσεις του προϋπολογι¬ 
σμού εξόδων του Υπουργείου Οικονομικών, του έτους 
1998 (ΚΑΕ 0515, ε.φ. 23110, 

10. Την αριθμ. 1123812/1424/Α0006/14.11.96 από¬ 
φασή μας (ΦΕΚ 1052 Β'), όπως αυτή τροποποιήθηκε και 
συμπληρώθηκε με την αριθμ. 1047373/598/Α0006/ 
22.4.97 (ΦΕΚ 366 Β')ομοία, με τηνοποία μεταβιβάσθηκε 
στο Γενικό Γραμματέα, στους Γενικούς Δ/ντές κ.λπ., η 
εξουσία να υπογράφουν, «Με Εντολή Υπουργού», αποφα¬ 
σίζουμε: 

1. Συνιστούμε στο Υπουργείο Οικονομικών Επιτροπή 
για τη μελέτη του ισχύοντος νομοθετικού πλαισίου σχε¬ 
τικά με τις μετατροπές και τις συγχωνεύσεις επιχειρή¬ 
σεων, για τη δημιουργία μεγάλων οικονομικών μονάδων 
καθώς και την έρευνα της ανάγκης αναθεώρησης ή μη αυ¬ 
τού . 

2. Συγκροτούμε την παραπάνω Επιτροπή και ορίζουμε 
τα μέλη αυτής, ως εξής: 

α) Τον Ανδρέα Κοψιαύτη, υπάλληλο με βαθμό Α', του 
κλάδου ΠΕ Εφοριακών, που υπηρετεί ως Γ ενικός Διευθυ¬ 
ντής στη Γενική Διεύθυνση Φορολογικών Ελέγχων του 
Υπουργείου Οικονομικών, ως Πρόεδρο, με αναπληρωτή 
του το Γεώργιο Καβαλάκη, υπάλληλο με βαθμό Α', του 
κλάδου ΠΕ Εφοριακών, που υπηρετεί ως προϊστάμενος 
του Β' Τμήματος της Διεύθυνσης Φορολογίας Εισοδήμα- 
τος. 

β) Τον Ηλία Αργυρό, υπάλληλο με βαθμό Α’ του κλάδου 
ΠΕ Εφοριακών, που υπηρετεί ως Προϊστάμενος της Διεύ¬ 
θυνσης Βιβλίων και Στοιχείων, ως μέλος, με αναπληρωτή 
του τον Ιωάννη Μαρίνη, υπάλληλο με βαθμό Α' του κλάδου 
ΠΕ Εφοριακών, που υπηρετεί ως Προϊστάμενος του Α' 
Τμήματος της ιδίας Δ/νσης. 

γ) Τον Παναγιώτη Δάνη, υπάλληλο με βαθμό Α' του κλά¬ 
δου ΠΕ Εφοριακών, που υπηρετεί ως Προϊστάμενος της 
Διεύθυνσης Φορολογίας Κεφαλαίου, ως μέλος, με ανα- 
πληρώτριά του τη Φωτεινή Τιγκαράκη, υπάλληλο με 
βαθμό Α' του κλάδου ΠΕ Εφοριακών, που υπηρετεί ως 
Προϊσταμένη του Β' Τμήματος της ιδίας Δ/νσης. 

δ) Τον Αναστάσιο Μοσχόπουλο, υπάλληλο με βαθμό Α' 
του κλάδου ΠΕ Οικονομικού, που υπηρετεί στη Διεύθυνση 
Τομέων Παραγωγής του Υπουργείου Εθνικής Οικονομίας, 
ως μέλος, με αναπληρωτή του την Αναστασία Παπαμώ- 
κου, υπάλληλο με βαθμό Α' του κλάδου ΠΕ Οικονομικού, 
που υπηρετεί ως Τμηματάρχης στην ίδια ως άνω Διεύ¬ 
θυνση. 

ε) Τον Αθανάσιο Δημητρακά, υπάλληλο με βαθμό Α' του 
κλάδου ΠΕ Διοικητικού, που υπηρετεί στη Διεύθυνση ΑΕ 
και Πίστεως του Υπουργείου Ανάπτυξης, ως μέλος, με 
αναπληρωτή του το Σωτήριο Μασγανά, υπάλληλο με 
βαθμό Α' του κλάδου ΠΕ Διοικητικού, που υπηρετεί στην 
ίδια ως άνω Διεύθυνση. 

στ) Τον I. Δρυλλεράκη, εκπρόσωπο του Συνδέσμου Ελ¬ 
ληνικών Βιομηχανιών, ως μέλος, με αναπληρωτή του τον 
Β. Μεγαπάνο, επίσης εκπρόσωπο του ίδιου Συνδέσμου. 

ζ) Τον Γεώργιο Αναστασόπουλο, εκπρόσωπο του Συν¬ 
δέσμου Ανωνύμων Εταιρειών και Ε.Π.Ε., ως μέλος, με 
αναπληρωτή του το Δημήτριο Μαούνη, επίσης εκπρό¬ 
σωπο του ίδιου. 

η) Τον Χρήστο Παπαγεωργόπουλο, εκπρόσωπο του 
Εμπορικού και Βιομηχανικού Επιμελητηρίου Αθηνών, ως 
μέλος, με αναπληρωτή του τον Αρ. Τσιλιφώνη, επίσης εκ¬ 
πρόσωπο του ίδιου Επιμελητηρίου. 


θ) Τον Δ. Βερυβάκη, εκπρόσωπο του Οικονομικού Επι¬ 
μελητηρίου της Ελλάδας, ως μέλος. 

- Χρέη Γραμματέα της Επιτροπής θα εκτελεί ο Δημή- 
τριος Αντωνόπουλος, υπάλληλος με βαθμό Α', του κλάδου 
ΠΕ Εφοριακών, που υπηρετεί στη Δ/νση Φορολογίας Ει¬ 
σοδήματος, με αναπληρωτή του τον Κωνσταντίνο Αγγινα- 
ρασταχάκη, υπάλληλο με βαθμό Α', του κλάδου ΠΕ Εφο¬ 
ριακών, που υπηρετεί στην ίδια ως άνω Δ/νση. 

3. Έργο της Επιτροπής είναι η μελέτη του ισχύοντος νο¬ 
μοθετικού πλαισίου σχετικά με τις μετατροπές και τις συγ¬ 
χωνεύσεις επιχειρήσεων, για τη δημιουργία μεγάλων οικο¬ 
νομικών μονάδων καθώς και π έρευνα της ανάγκης αναθε¬ 
ώρησης ή μη αυτού. 

4. Η Επιτροπή θα συνεδριάζει στο κατάστημα του 
Υπουργείου Οικονομικών, εκτός του κανονικού ωραρίου 
λειτουργίας των Δημοσίων Υπηρεσιών και υποχρεούται να 
ολοκληρώσει το έργο της εντός τριών (3) μηνών από τη 
δημοσίευση της παρούσας απόφασης, υποβάλλοντας το 
πόρισμά της στον Υπουργό Οικονομικών. 

5. Η αμοιβή του Προέδρου, των μελών και τον γραμμα¬ 
τέα της Επιτροπής θα καθορισθεί με άλλη απόφαση του 
Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 1998 

Με εντολή Υπουργού 
Ο Γενικός Διευθυντής 
ΑΝΑΣΤΑΣΙΟΣ ΚΑΚΚΑΒΟΣ 

-4- 

Αριθ. 1939 (5) 

Ανάθεση έργων στην Εταιρεία «ΘΕΜΙΣ ΚΑΤΑΣΚΕΥΑ¬ 
ΣΤΙΚΗ Α.Ε.». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τον Ν. 2408/1996, Αρθρο 5, παράγραφο 7 εδάφιο β' 
(ΦΕΚ 104 Α'). 

2) ΤονΝ. 2479/1997, Άρθρο 3, παράγραφο 15, εδάφιο 
α' (ΦΕΚ 67 Α'). 

3) Τον Ν. 2521/97, Άρθρο 21 παράγραφο 5, εδάφιο δ' 
(ΦΕΚ 174 Α'). 

4) Την Υπουργική Απόφαση 7453/27.10.1997 (ΦΕΚ 
971 Β'), αποφασίζουμε: 

Α. Αναθέτουμε στην Εταιρεία «ΘΕΜΙΣ ΚΑΤΑΣΚΕΥΑ¬ 
ΣΤΙΚΗ ΑΈ.·> τα παρακάτω έργα: 

1. Μελέτη, κατασκευή και επίβλεψη του υπογείου 
σταθμού αυτοκινήτων στο οικόπεδο ανέγερσης του Δικα¬ 
στικού Μεγάρου Αθηνών με το σύστημα της χρηματοδό¬ 
τησης τρίτων και παραχώρησης της χρήσης και εκμετάλ¬ 
λευσης στον ανάδοχο για εύλογο διάστημα. 

2. Μελέτη, κατασκευή και επίβλεψη επέκτασης των 
χώρων στέγασης του Τμήματος Ποινικού Μητρώου του 
Υπουργείου Δικαιοσύνης. 

3. Μελέτη, δημοπράτηση της κατασκευής, επίβλεψη 
και παραλαβή του έργου «Αναδιαρρύθμιση και εξοπλισμός 
κέντρου Απεξάρτησης Τοξικομανών Κρατουμένων Θή¬ 
βας». 

4. Μελέτη, δημοπράτηση της κατασκευής, επίβλεψη 
και παραλαβή του έργου «Νεκροτομείο ιατροδικαστικής 
υπηρεσίας Αθηνών». 

5. Μελέτη, δημοπράτηση της κατασκευής, επίβλεψη 
και παραλαβή, συντήρηση και εκσυγχρονισμό του έργου 
«Δικαστική φυλακή Βόλου». 

6. Μελέτη, δημοπράτηση της κατασκευής, επίβλεψη 
και παραλαβή του έργου «Ειρηνοδικείο Μακρακώμης». 

7. Μελέτη, δημοπράτηση της κατασκευής, επίβλεψη 
και παραλαβή, του έργου «Συντήρηση και Εκσυγχρονισμό 
Δικαστικού Μεγάρου Τρίπολης». 

8. Βελτίωση ενεργειακής απόδοσης κτιρίων του Υπουρ¬ 
γείου Δικαιοσύνης που η μελέτη τους έχει ανατεθεί στην 
Εταιρεία «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.». Καθορισμός 
προτύπων για ειδικά μορφολογικά και τεχνικά χαρακτηρι¬ 
στικά. 

Β. Καταργούμε την υπ’ αριθμ. 7453/27.10.97 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 19954 (6) 

Τροποποίηση κανονισμού εσωτερικής υπηρεσίας του 
Πρωτοδικείου Καβάλας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) του άρθρου 17 του ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του ν. 1868/ 
1989 και όπως τελικά αντικαταστάθηκε η παράγραφος 2 
του άρθρου 17 του ν. 1756/1988 τη νέου με την παρά¬ 
γραφο 4 του άρθρου 3 του ν. 2479/1997. 

β) του αάρθρου 29Α του ν. 1558/1985 όπως προσετέ- 
θηκε με το άρθρο 27 του ν. 2081/1992 (ΦΕΚ 154/ 
10.9.1992). 

2) Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού. 

3) Το έγγραφο του Πρωτοδικείου Καβάλας με τον αριθ. 
47/15.1.98, αποφασίζουμε: 

Κυρώνουμε την τροποποίηση του κανονισμού εσωτερι¬ 
κής υπηρεσίας του Πρωτοδικείου Καβάλας, όπως διαμορ¬ 
φώθηκε με την απόφαση 44/1997 της ολομέλειας του Δι¬ 
καστηρίου αυτού και η οποία έχει ως εξής: 

Για τους λόγους αυτούς τροποποιεί και συμπληρώνει 
τον κανονισμό εσωτερικής υπηρεσίας του Πρωτοδικείου 
Καβάλας της υπ' αριθμ. 3/16.1.1989 απόφασης της Ολο¬ 
μέλειας του δικαστηρίου αυτού, όπως ισχύει, ως εξής: Α) 
στα άρθρα 11 και 12 με τη μεταφορά της αρμοδιότητας 
κατάθεσης εκθέσεων αποδοχής και αποποίησης κληρο¬ 
νομιών ή αποποίησης λειτουργήματος εκτελεστής διαθή¬ 
κης κηδεμόνα από το Διοικητικό Τμήμα (άρθρο 11) στο 
Πολιτικό Τμήμα (άρθρο 12ον) και ειδικότερα στο Γραφείο 
Πτωχεύσεων β) στο άρθρο 9, όπου πλέον ορίζεται: ότι: 1) 
το Τριμελές Πλημ/κείο θα συνεδριάζει κάθε Πέμπτη, τε¬ 
λευταία Δευτέρα και τετώρτη Παρασκευή κάθε μήνα και 2) 
το Μονομελές Πλημ/κείο θα συνεδριάζει κάθε Τετάρτη, 
δεύτερη Δευτέρα, δεύτερη Παρασκευή και πρώτη Πέμπτη 


κάθε μήνα, οι ποινικές υποθέσεις δεν πρέπει να υπερβαί¬ 
νουν ανά δικάσιμο τις 30 για το Τριμελές και 60 για το Μο¬ 
νομελές Πλημ/κείο, κατά τα ειδικότερα διαλαμβανόμενα 
οτο σκεπτικό. 

Όλα τα παραπάνω θα αρχίσουν να ισχύουν από 
1.1.1998 πλην της προστιθέμενης ημέρας εκδίκασης ποι¬ 
νικών υποθέσεων του Μονομελούς Πλημ/κείου που θα 
αρχίσει να ισχύει από 1.2.1998. 

Αποφασίστηκε στην Καβάλα στις 12 Δεκεμβρίου 1997 
και εκδόθηκε αυθημερόν. 

Η Πρόεδρος 

ΠΗΝΕΛΟΠΗ ΖΩΝΤΑΝΟΥ 
Ο Εισαγγελέας 

ΔΗΜΗΤΡΙΟΣ ΠΑΠΑ ΓΕΩΡΓΙΟΥ 
Οι Δικαστές 

ΜΙΧ. ΚΑΚΑΜΑΝΟΥΔΗΣ, ΑΙΚ. ΠΑΤΣΙΑΡΑ, ΚΩΝ. ΣΙΔΗΡΟ- 
ΠΟΥΛΟΣ, ΑΝΑΣΤ. ΑΝΘΟΠΟΥΛΟΥ, ΝΙΚΟΛ. ΠΑΝΑΓΙΩΤΙ- 
ΔΟΥ, ΘΕΟΦ. ΚΟΥΤΣΟΜΠΕΛΑ, ΑΡΓΥΡ. ΝΙΚΟΛΑΚΟΥΔΗ, 
ΜΑΡΓ. ΝΙΚΑΚΗ 

Η Γραμματέας 
ΕΛΕΝΗ ΠΑΣΣΙΑ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

Αριθ. ΟΙΚ. Β-4540/98 (7) 

Παράταση της αριθ. Β-143/30/4/4/97 απόφασης του 
Υφυπουργού Μεταφορών και Επικοινωνιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τηναρ. 10/1988/ΠΥΣ (Α711) που κυρώθηκε με το 
Ν. 1788/1988 (Α’ 131). 

2. Την αρ. 30497/1589/1989 (Β7559) απόφαση του 
Υπουργού Μεταφορών και Επικοινωνιών «Περί αντικατά¬ 
στασης των κινητήρων των επιβατικών δημόσιας χρήσης 
αυτ/των (ταξί) περιοχής Αθηνών-Πειραιώς και Περιχώ¬ 
ρων. 

3. Την αρ. 32909/2825/1989 (Β7702) απόφαση του 
Υπουργού Μεταφορών και Επικοινωνιών «Αντικατάσταση 
της παρ. 1 της με αριθ, 30497/2589/1989 απόφαση του 
Υπουργού Μεταφορών και Επικοινωνιών σχετικά με την 
αντικατάσταση των κινητήρων των επιβατικών δημόσιας 
χρήσης αυτ/των (ταξί περιοχής «Αθηνών - Πειραιώς και 
Περιχώρων» η ισχύς της οποίας έληξε την 31.12.89. 

4. Τις αρ. Β-18479/1697.1990 (Β/312), Β-748/44/ 
1991 (Β729), Β-1952/33/1992 (Β788), Β-47828/1214/ 
1993 (104/Β), Β-4503/1551/93 (1/Β), Β-2283/60/ 
1995, β-22355/545/1995, Β-38895/880/96 {186/Β - ), 
Β-1881Ζ396/96 (Β7498) και Β- 143/30/97 (445/Β)απο¬ 
φάσεις του Υπουργείου Μεταφορών και Επικοινωνιών, με 
τις οποίες δόθηκαν διάφορες παρατάσεις, η τελευταία δε 
μέχρι 31.12.1997 για την αντικατάσταση των κινητήρων 
ήδη κυκλοφορούντων Ε.Δ.Χ. αυτ/των συμβατικής τεχνο¬ 
λογίας. 

5. Το γεγονός ότι το θέμα της πετρελαιοκίνησης των 

επιβατικών δημόσιας χρήσης αυτ/των σε σχέση με την ρύ¬ 
πανση του περιβάλλοντος αποτελεί αντικείμενο γενικότε¬ 
ρης μελέτης. 

6. Το αρ. 446/98 έγγραφο του ΣΑΤΑ με το οποίο ζητεί¬ 
ται η παράταση (για τελευταία φορά) της δυνατότητας 
αντικατάστασης των κινητήρων των ταξί με συμβατικής 
τεχνολογίας κινητήρες. 

7. Την αρ. 830/18.9.97 (839Β) απόφαση του Πρωθυ¬ 
πουργού και του Υπουργού Μεταφορών και Επικοινωνιών 
περί καθορισμού αρμοδιοτήτων στον Υφυπουργό, αποφα¬ 
σίζουμε: 

Παρατείνουμε την προθεσμία της αρ. Β-143/30/97 (Β'/ 
445) απόφασης μέχρι 31.12.1998. 

Κατά τα λοιπά ισχύει η αρ. 32909/2825/1989 (Β7702) 
απόφαση του Υπουργείου. 

Από τις διατάξεις της απόφασης αυτής, δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 1998 

Ο ΥΦΥΠΟΥΡΓΟΣ 

ΕΜΜΑΝΟΥΗΛ ΛΟΥΚΑΚΗΣ 
-+- 

Αριθ. 426 (8) 

Διοικητικές Επιτροπές Στρατιωτικών Επιτάξεων Ν. Χίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη τις διατάξεις: 

1) Του Ν. 2503/97 «Διοίκηση, Οργάνωσης, Στελέχωσης 
της Περιφέρειας κ.λ.π.» 

2) Του Ν. 4442/29 «περί Στρατιωτικών και Ναυτικών ει¬ 
σφορών και Ναυλώσεων» όπως τροποποιήθηκαν μεταγε¬ 
νέστερα. 

3) Της υπ’ αριθμ. 8-11/1980 πάγιας Διαταγής του ΓΕΣ/ 
Δ.01 /3γ «περί των Διοικητικών Δικαστηρίων Στρατιωτικών 
Επιτάξεων». 

4) Του Π.Δ. 115/1984, με το οποίο ανατέθηκε στους 
κατά τόπους Νομάρχες η αρμοδιότητα του διορισμού, 
αντικατάστασης και παράτασης των μελών των Διοικητι¬ 
κών Δικαστηρίων Στρατιωτικών Επιτάξεων. 

5) Του άρθρου 9 παραγρ. 1 του Ν. 1649/1986, με τις 
οποίες μετονομάσθησαν τα Διοικητικά Δικαστήρια Στρατι¬ 
ωτικών Επιτάξεων σε Διοικητικές Επιτροπές Στρατιωτικών 
Επιτάξεων κ.λ.π. και λειτουργούν πλέον ως συλλογικά όρ¬ 
γανα διοίκησης και όχι ως διοικητικά δικαστήρια. 

6) Των άρθρων 42 του Ν. 2240/94 και 14 του Ν. 
2399/95 που παρέχουν την αρμοδιότητα διορισμού μελών 
της Δ.Ε.Σ.Ε. στον Γεν. Γραμ. της Περιφέρειας. 

7) Το Φ. 851.1/2/127862 Σ. 130/3.10.97 έγγραφο της 
ΑΣΔΕΝ με το οποίο προτείνονται Αξιωματικοί ως Στρατιω¬ 
τικά μέλη της Επιτροπής. 

8) Το υπ’ αριθμ. 131 /24/10/97 Έγγραφο του Πρωτοδι¬ 
κείου Χίου, με το οποίο προτείνονται δύο πρωτόδικες με 
τους αναπληρωτές τους ως μέλη της Επιτροπής, αποφα¬ 
σίζουμε: 

Διορίζουμε τους κατωτέρω ως μέλη της Διοικητικής 
Επιτροπής Στρατιωτικών Επιτάξεων Νομού Χίου: 

Α) Τακτικά Μέλη: 

1. Κων/νο Πασχαλίδη Πρωτόδικη Χίου. 


2. Παναγιώτη Χουζούρη Πρωτόδικη Χίου. 

3. Αντώνιο Μπολιεράκη Ανχη (ΠΖ) της 23 Τ.Δ.ΤΕ. 

4. Γεώργιο Πανούση Τχη (ΠΖ) του Τ.Ε. Χίου. 

5. Νικόλαο Τσούρο, Προϊστάμενο της Κτηματικής Υπη¬ 
ρεσίας Δημοσίου Ν. Χίου. 

Β) Αναπληρωματικά Μέλη: 

1. Αφροδίτη Βελισσαράτου, Πρωτόδικη Χίου. 

2. Γεώργιο Πελτέκη Ανχη (Τθ) του Τ.Ε. Βροντάδου. 

3. Νικόλαο Πασσά Λγο (ΠΒ) της 96 ΜΕΘ. 

4. Λεμονιά Δημητράκη Τοπ. Μηχανικό, Υπάλληλο της 
Κτημ. Υπηρ. Δημοσίου Ν. Χίου. 

Διάρκεια θητείας των παραπάνω μελών μέχρι 
31.12.1998. 

Καθήκοντα προέδρου της Επιτροπής εκτελείο αρχαιό¬ 
τερος των Πρωτοδικών. 

Γραμματέα της Επιτροπής ορίζουμε τον Στυλιανό Γερα- 
ζούνη, υπάλληλο της Κτηματικής Υπηρεσίας Ν. Χίου, με 
αναπληρώτριά του την Ελένη Πουλή υπάλληλο επίσης της 
ίδιας υπηρεσίας, 

Καθήκοντα προέδρου της εν λόγω Επιτροπής εκτελεί ο 
αρχαιότερος των Πρωτοδικών ενώ καθήκοντα Επιτρόπου 
Επικράτειας εκτελεί ο Εισαγγελέας Πρωτοδικών Χίου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μυτιλήνη, 10 Μαρτίου 1998 

Ο Γ ενικός Γ ραμματέας 
ΤΡΙΑΝΤΑΦΥΛΛΟΣ ΠΑΠΑΔΟΠΟΥΛΟΣ 

4 - 

Αριθ, 119 (9) 

Σύσταση Σχολικής Επιτροπής Κοινότητας Δουμπιών Ν. 

Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦ. ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Το άρθρο 5 του Ν. 1894/90 περί σχολικής περιου¬ 
σίας και λειτουργίας σχολείων 

2. Το άρθρο 203 του Π.Δ. 410/95. 

3. Την αριθμ. 38/97 απόφαση του Κοινοτικού Συμβου¬ 
λίου Δουμπιών περί σύστασης κοινοτικού νομικού προσώ¬ 
που με την επωνυμία: «Ενιαία Σχολική Επιτροπή Δημοτι¬ 
κού Σχολείου και Νηπιαγωγείου Δουμπιών - Σανών». 

4. Την αριθ. Δ4/295/1994 απόφαση Υπ. Εθν. Παιδείας 
και θρησκευμάτων που δημοσιεϋθηκε στο ΦΕΚ 464/94 
τ. Α' με την οποία συγχωνεύθηκαν τα σχολεία Δουμπιών - 
Σανών, αποφασίζουμε: 

1. Συνιστάται στην Κοινότητα Δουμπιών του Νομού Χαλ¬ 
κιδικής ίδιο Νομικό πρόσωπο με την επωνυμία: «Ενιαία 
Σχολική Επιτροπή Δημοτικού Σχολείου και Νηπιαγωγείου 
Δουμπιών - Σανών». 

2. Σκοπός του νομικού προσώπου είναι: 

- Η διαχείριση των πιστώσεων που διατίθενται για τις 
λειτουργικές δαπάνες καθαριότητα, θέρμανσης, φωτι¬ 
σμού, ύδρευσης, τηλεφώνου, αποχέτευσης, ανωλώσιμων 
υλικών κ.λ.π. 

- Η εκτέλεση μικρών έργων για επισκευή και συντήρηση 
των διδακτηρίων. 

- Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

- Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικότερα η λήψη 
όλων που κρίνονται αναγκαία για τη στήριξη της διοικητι¬ 
κής λειτουργίας σχολικών μονάδων. 

3. Το Νομικό Πρόσωπο διοικείται από 5 μελές διοικη¬ 
τικό συμβούλιο αποτελούμενο από: 

α) Εκάστοτε Πρόεδρο ως πρόεδρο. 

β) Τον εκάστοτε προϊστάμενο του δημοτικού σχο¬ 
λείου. 

γ) Την προϊσταμένη του νηπιαγωγείου. 

δ) Εκπρόσωπο του συλλόγου γονέων και κηδεμόνων του 
Δημοτικού σχολείου. 

ε) Εκπρόσωπο του συλλόγου γονέων και κηδεμόνων του 
Νηπιαγωγείου. 

4. Η θητεία του πρώτου Δ.Σ. του νομικού προσώπου λή¬ 
γει με τη λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί την κοινοτική 
περίοδο. 

Το Δ.Σ. εκλέγει αντιπρόεδρο, γραμματέα και ταμία. 

5. Πόροι του νομικού προσώπου είναι: 

α) Ετήσια επιχορήγηση της κοινότητας. 

β) Ετήσια επιχορήγηση του Κράτους. 

γ) Κάθε είδους εισφοράς, κληρονομιές, κληροδοσίες, 
δωρεές. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

6. Περιουσία: Πρόσοδοι από την περιουσία του Δημοτι¬ 
κού Σχολείου και Νηπιαγωγείου Δουμπιών - Σανών. 

7. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόε¬ 
δρο. 

Με την απόφαση αυτή προκαλείται δαπάνη στον Προϋ¬ 
πολογισμό της Κοινότητας 500,000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 20 Ιανουάριου 1998 

Με εντολή Γεν. Γραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 


ΔΙΟΡΘΩΣΕΙΣ ΣΦΑΛΜΑΤΩΝ 


( 10 ) 

Στη Φ. 56425/22184/97 απόφαση ΥΠΕΣΔΔΑ που δη- 
μοσιεύθηκε στο ΦΕΚ 41/27.1.98 (τ.Β’) διορθώνεται η 
λανθασμένη ως προς τα ονομαστικά στοιχεία της συζ. του 
από το εσφαλμένο «Ανδριανής» στο ορθό «Ανδριανού». 

(Από το ΥΠ. ΕΣ.Δ.Δ.Α.) 


-♦- 

( 11 ) 

Στο ΦΕΚ 108/Β/12.2.98 στο οποίο δημοσιεϋθηκε η 
51295/102/28.1.98 απόφαση του Υπουργού Μεταφο¬ 
ρών & Επικοινωνιών γίνονται οι παρακάτω διορθώσεις: 

1) Στο προΐμιο αυτής παράγραφος 6η σειρά 2η «σε Ελ¬ 
ληνικά πλοία δορυφορικών συσκευών» στο ορθόν «Ελλη¬ 
νικά πλοία τερματικών δορυφορικών συσκευών». 

2) Επίσης στο προΓμιο στην 10η παράγραφο στη 1η 
σειρά εσφαλμένο «Ναυτικές τηλεπικοινωνιακές Υπηρε¬ 
σίες» στο ορθόν «Ναυτιλιακές Τηλεπικοινωνιακές Υπηρε¬ 
σίες». 

3) Στην παράγραφο 12 στη 1η σειρά εσφαλμένο 
«11525/4669/13.1.98» στο ορθό «1525/4669/13.1.98». 

(Από το Υπ. Μεταφορών & Επικοινωνιών) 


-♦- 

( 12 ) 

Στην 2008148/768/0022 απόφαση του Υπ. Οικονομι¬ 
κών που δημοσιεύθηκε στο ΦΕΚ 163/Β/25.2.98 η παρά¬ 
γραφος με αριθμό (7) διατυπώνεται ως εξής: 

7. Το γεγονός ότι από την απόφαση αυτί 1 ) προκαλείται 
δαπάνη, η οποία για την επόμενη πενταετία ανέρχεται στο 
ποσό των 8.508.000 δρχ. περίπου ετησίως και θα βαρύνει 
τον ετήσιο προϋπολογισμό του ΙΚΑ στον ΚΑΕ 0264. 


(Από το Εθνικό Τυπογραφείο) 


- ♦— 

(13) 

Στην 2008149/769/0022 απόφαση του Υπ. Οικονομι¬ 
κών που δημοσιεύθηκε στο ΦΕΚ 163/Β/25.2.98 η παρά¬ 
γραφος με αριθμό (7) διατυπώνεται ως εξής: 

7. Το γεγονός ότι από την απόφαση αυτή προκαλείται 
δαπάνη, η οποία για την επόμενη πενταετία ανέρχεται στο 
ποσό των 5.832.000 δρχ. περίπου ετησίως και θα βαρύνει 
τον ετήσιο προϋπολογισμό του ΙΚΑ στον ΚΑΕ 0264. 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΗ * ΡΑΧ 52 34 312 

ι __ _ 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ! 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες γα δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061)271 249 

Κορίνθου 327 Τ.Κ. 262 23 224 5Β1 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω ποοσαύξηση 100 δρχ. ανά Βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ,λπ.) 

Β' {Υπουργικές αποφάσεις κ.λπ.) 

Γ’ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε,Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 »> 

70.000 » 

30.000 » 

15.000 ·> 

5.000 » 

10.000 

3.000 » 

10.000 ·· 

250.000 » 

3.000 δρχ. 

3.500 >· 

750 » 

3.500 

1.500 

750 

250 » 

500 >· 

150 » 

500 » 

12 500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπό;· το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτεσικσύ επιβαρύνονται πέραν των ανωτέρω αναιρερομένων ποσών με το ταχυδρομικά τέλη κα: μπα- 

ρε; να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. ; 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποοό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο 
της συνδρομής και ολόκληρο το ποοό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 21η Δεκεμβρίου του ίδιου χρονου. Δεν 
εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτιο δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















